Draft:Alieff Irfan

Alieff Irfan atau nama sebenarnya Muhammad Aliff Irfan Bin Aziki () ialah seorang YouTuber dan usahawan dari Malaysia yang mula aktif di platform YouTube sekitar tahun 2016.Pada 20 Ogos 2016 beliau memuat naik video pertamanya di YouTube yang bertajuk Type Of Our Dream Girls.Beliau menghasilkan kandungan berbentuk filem pendek dan video parodi sebelum terlibat dalam penerbitan kandungan hiburan berkumpulan. Selain itu, beliau pernah muncul sebagai pelakon dalam filem Daddyku Gangster serta menerima anugerah Content Creator Popular dalam Anugerah Bintang Popular Berita Harian ke-35.

 Latar Belakang 
Alieff dilahirkan di Hospital Raja Perempuan Zainab II 
Kota Bharu , Kelantan. Beliau merupakan anak sulung daripada lima orang adik-beradik dan dibesarkan bersama adiknya Asyraff yang  jauh lebih muda di Kuantan,Pahang. Persekitaran keluarga yang harmoni dan budaya Melayu yang kaya memainkan peranan penting dalam pembentukan kreativiti dan gaya penyampaian beliau dalam kandungan digital seperti penggunaan Loghat Kelantan dalam videonya.

Sejak kecil, Alieff telah menunjukkan minat dalam bidang seni dan media, terutamanya dalam pembikinan video dan penyampaian cerita.

Alieff menerima pendidikan menengahnya di Sekolah Menengah Kebangsaan Mahmud Mahyidin di Pasir Pekan, Kelantan. Beliau kemudian mendaftar dalam program Diploma Sains Pentadbiran dan Dasar Pentadbiran Awam di Universiti Teknologi MARA (UiTM) cawangan Machang, Kelantan, tetapi meninggalkan pengajian tersebut untuk memberi tumpuan kepada kerjayanya sebagai YouTuber sepenuh masa. 

 Aktiviti Semasa 
Pada sekitar tahun 2019 - 2020, beliau memutuskan untuk berpindah dan menetap di Kuala Lumpur bagi mengembangkan lagi kerjayanya sebagai penggiat YouTube serta menguruskan pasukan produksi video milik beliau yang terlibat dalam penggambaran dan penyuntingan video beliau termasuk pekerja , penulis skrip , juruvideo dan editor, bagi membantu penghasilan video secara konsisten.

 Kehidupan peribadi 
 Perkahwinan 
Alieff Irfan berkahwin dengan Nurul Nabilah Aliah Hazman, yang dikenali sebagai Bella, pada 14 Februari 2020 dengan sekali lafaz di kediaman pengantin perempuan di Segamat, Johor. Perkahwinan mereka berlaku selepas perkenalan sekitar lima bulan melalui aplikasi Instagram. Dalam temu bual, Alieff menyatakan bahawa perkahwinan itu dibuat atas pertimbangan nilai keluarga dan agama serta untuk menunaikan tanggungjawab sebagai pasangan suami isteri.

Keluarga
Pasangan Alieff Irfan dan Nurul Nabilah Aliah dikurniakan anak kembar, seorang lelaki dan seorang perempuan, yang dilahirkan pada 31 Ogos 2022. Nama anak kembar tersebut adalah Ayden Maleeq dan Ayla Medina. 

Filemografi
 Tahun Tajuk Peranan / Peranan Utama Jenis Rujukan 2022 Daddyku Gangster Alif Filem drama / komedi aksi 
Diskografi
Single
 Tahun Tajuk Komposer Produser Penulis lirik Duet/Kolaborasi 2020 Kau Curangi Aku  Aniq Nashri  Ked Zaiki - Solo 2022 Kita Rai Kita Raya Ida Liew & Athena Beh - Fazrina Azizul Daikin

 Kolaborasi 
 Tahun Tajuk Komposer Penulis lirik  Produser Duet/Kolaborasi 2019 Rindu Semalam (cover)Yogi Adi Setyawan MEGABAYZ Enterprise Qistina Rania 2025 Teman RayaAniq Nashri Bellestrelle 

 Anugerah 
 Tahun Anugerah Kategori Keputusan Rujukan 2023 Anugerah Bintang Popular Berita Harian ke-35 (ABPBH) Content Creator Popular   2021 Anugerah Bintang Popular Berita Harian ke-34 (ABPBH) YouTuber Popular  

 Kontroversi 
 Cikgu Suraya 
Pada tahun 2019, Alieff Irfan menerima kecaman ramai selepas menghasilkan sebuah video bertajuk Special Armed Force (SAF) X Jasmine Suraya, yang didakwa memaparkan unsur tidak sesuai apabila menggambarkan watak Pelajar dan guru dalam konteks yang dianggap menjatuhkan maruah pendidik dan memberi pengaruh negatif kepada penonton, terutama golongan muda. Media sosial dipenuhi dengan kritikan terhadap video tersebut sehingga beliau mengakui kesilapan dan memadam video itu daripada platform seperti YouTube dan Facebook, sambil menyatakan hasrat untuk memperbaiki mutu kandungan pada masa akan datang.

 Mat Rempit V2 Episod 1 
Pada pertengahan tahun 2019, sebuah video lain yang dihasilkan oleh Alieff Irfan berjudul Mat Rempit V2 – Episod 1 turut mengundang reaksi negatif di media sosial apabila beberapa pengguna menyatakan bahawa video tersebut memberi gambaran kurang baik terhadap budaya penunggang motosikal serta imej negeri kelahirannya, Kelantan. Kritikan tersebut disuarakan melalui ruangan komen di platform YouTube, Facebook, dan Instagram.

Walaupun menerima kecaman,beliau menegaskan bahawa video itu adalah sebuah karya yang bertujuan menyerlahkan sisi realiti tertentu dan bukan bertujuan menyinggung mana-mana pihak.
 Isu Halal/Haram Kerjaya 
Pada tahun 2020, beliau tidak bersetuju dengan pandangan seorang pendakwah yang menganggap kerjaya YouTuber sebagai haram, dengan menegaskan bahawa hal tersebut adalah ketentuan Allah.

 Rujukan